**Прилог 3**

**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације**

(попуњава ЈЛС – Комисија за реализацију мера енергетске санације уз помоћ органа надлежног за грађевинске послове)

За потребе ефикасне реализације Програма енергетске санације потребно је да привредни субјект у понуду породичних кућа и станова урачуна израду техничке документације за реализацију мере енергетске ефикасности

1. **Замена спољних прозора и врата и других транспарентних елемената термичког омотача**

Спољна столарија са следећим минималним техничким карактеристикама (U-коефицијент пролаза топлоте):

* U≤ 1.3 W/m2К за остакљење прозора и балконских врата;
* U≤ 1.3 W/m2К за профиле прозора и балконских врата;
* U≤ 1.6 W/m2К за врата ка негрејаним просторима.

**Mера 1 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника.**

1. **Постављања термичке изолације спољних зидова, подова на тлу и осталих делова термичког омотача према негрејаном простору**.

Овом мером је неопходно испунити следеће критеријуме енергетске ефикасности:

* Минимална дебљина термичке изолације на спољним зидовима мора износити 10 цм, осим уколико не постоји техничка могућност да се постави та дебљина изолације.

**Mера 2 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника. Потребно је добити Решење о инвестиционом одржавању издато од стране надлежног органа, по члану 145. Закона о планирању и изградњи и уз обавезно достављање елабората о енергетској ефикасности.**

1. **Постављања термичке изолације испод кровног покривача или таванице**

У оквиру ове мере могуће је извршити и уградњу и набавку материјала за топлотну изолацију крова или таванице изнад грејаног простора. Ова мера може обухватити, у случају да је оштећен кровни покривач и хидроизолациони кровни систем, и грађевинске радове на замени хидроизолације и других слојева кровног покривача, као и лимарске радове, али не и радове на замени конструктивних елемената крова.

Овом мером је неопходно испунити следеће критеријуме енергетске ефикасности:

* Минимална дебљина топлотне изолације крова или таванице изнад грејаног простора мора износити 20 цм, осим ако не постоји техничка могућност да се постави та дебљина изолације.

**Mера 3 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника. Потребно је добити Решење о инвестиционом одржавању издато од стране надлежног органа, по члану 145. Закона о планирању и изградњи и уз обавезно достављање елабората о енергетској ефикасности.**

1. **Замена постојећег грејача простора на чврсто гориво (котао или пећ) ефикаснијим котлом на гас**

У оквиру ове мере могуће је извршити набавку и инсталацију котлова на природни гас, грејача простора, или замена постојећег грејача простора (котао или пећ) ефикаснијим за породичне куће.

Овом мером је неопходно испунити следеће критеријуме енергетске ефикасности:

* Минимални степен корисности котла (грејача простора) који користи природни гас мора бити 90%. Котао мора бити опремљен прописима предвиђеним функцијама сигурности и функцијом аутоматске регулације, као што је регулација температуре у разводном воду и сл

**Mера 4 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника. Потребно је добити Решење издато од стране надлежног органа по члану 145. Закона о планирању и изградњи за прикључење на унутрашње гасне инсталације уз релевантну документацију достављену од стране ЈП СРБИЈАГАС.**

1. **Замена постојећег грејача простора на чврсто гориво (котао или пећ) ефикаснијим котлом на биомасу**

У оквиру ове мере могуће је извршити набавку и монтажу котла на биомасу (дрвни пелет, брикет, сечка).

Овом мером је неопходно испунити следеће критеријуме енергетске ефикасности:

* Минимални степен корисности котла на биомасу (грејач простора) (дрвни пелет, брикет, сечка) мора бити 85%. Котао мора бити опремљен прописима предвиђеним функцијама сигурности и функцијом аутоматске регулације, као што је регулација температуре у разводном воду и сл.

**Mера 5 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника.**

1. **Уградња топлотних пумпи**

У оквиру ове мере могуће је извршити набавку и уградњу топлотне пумпе: топлотне пумпе ваздух-ваздух; топлотне пумпе ваздух-вода или топлотне пумпе земља-вода (са хоризонталним колекторима или са геосондама).

Овом мером је неопходно испунити следеће критеријуме енергетске ефикасности:

* минимални SCOP (сезонски коефицијент грејања) према извору топлотне енергије треба да износи:

- Ваздух, више од 3,4;

- Земља, више од 4,0;

- Вода, више од 4,5.

**Mера 6 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника. Потребно је добити Решење издато од стране надлежног органа по члану 145. Закона о планирању и изградњи. У случају да се мењају капацитети и функционалност постојећих прикључака на инфраструктурну мрежу, потребно је прибавити Локацијске услове.**

1. **Замена постојеће или уградња нове цевне мреже, грејних тела и пратећег прибора**

Ова мера се састоји од (I) уградње електронски регулисаних циркулаторних пумпи, (II) замене и изолације цевне мреже, (III) замене радијатора укључујући термостатске вентиле, (IV) опремање система грејања регулацијом и контролним уређајима (балансних вентила, разделника, регулатора протока) и, (V) уређаја за мерење топлоте, као што су калориметри.

**Напомена:** Ова мера се може применити само заједно са мером замене постојећег грејача простора (котла или пећи) ефикаснијим, из става 1, тачка 4) или 5) или 6) овог одељка.

**Mера 7 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника. Потребно је добити Решење о инвестиционом одржавању издато од стране надлежног органа, по члану 145. Закона о планирању и изградњи.**

1. **Уградња соларних колектора у инсталацију за централну припрему потрошне топле воде**

**Mера 8 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника. Потребно је добити Решење издато од стране надлежног органа по члану 145. Закона о планирању и изградњи. У случају да се мењају капацитети и функционалност постојећих прикључака на инфраструктурну мрежу, потребно је прибавити Локацијске услове**

1. **Уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.**

**Mера 6 се реализује на основу Правилника о суфинансирању мера енергетске санације, породичних кућа и станова, а радови се изводе према предмеру и предрачуну / профактури сачињен од стране привредног субјекта, а за потребе крајњег корисника. Потребно је добити Решење издато од стране надлежног органа по члану 145. Закона о планирању и изградњи уз претходно прибављене Локацијске услове.**